Diari Oficial de la Generalitat Valenciana


Sumari del DOGV 8578, del 26-06-2019 (2019/5868)

RESOLUCIÓ de 31 de maig de 2019, del gerent, d'ampliació del termini per a resoldre i notificar les rectificacions de les factures afectades per fuites d'aigua.
----------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5868


Data del document
:   31-05-2019

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

RESOLUCIÓ de 31 de maig de 2019, del gerent, d'ampliació del termini per a resoldre i notificar les rectificacions de les factures afectades per fuites d'aigua. [2019/5868]  
Vist l'informe emés en data 31 de maig de 2019 pel cap del Departament de Gestió del Cànon, amb el vistiplau del subdirector general de Personal i Règim Econòmic Financer, en el qual s'exposen els antecedents i raonaments sobre l'assumpte de referència, i que conté, a manera de resum, la proposta següent:  
  
«Proposta  
Per consegüent, vist que el període mitjà de tramitació dels expedients de rectificació per fuites en la xarxa interna, a hores d'ara, supera ja el màxim previst per a resoldre i notificar conforme a la normativa tributaria i, donat que el nombre de efectius assignats a la tramitació del procediment no és que no cresca sinó que és redueix, no restant cap altra alternativa susceptible d'implementació, es proposa a la Gerència de l'EPSAR que acorde l'ampliació del termini màxim per a resoldre i notificar els expedientes de rectificació per fuites en la xarxa interna, ampliant-lo en sis mesos més, tot això de conformitat amb el que disposen els articles 21 i 23 LPAC i 103 i 104 LGT».  
  
Considerant el que disposa l'esmentat informe proposta.  
Considerant el que es disposa en els articles 103 i 104 de la Llei General Tributària (d'ara en avant LGT).  
Considerant el que es disposa en els articles 21 i 23 de l'esmentada LPAC, de conformitat amb els quals, de forma excepcional, quan s'hagen esgotat els mitjans personals i materials disponibles als quals es refereix l'apartat 5 de l'article 21, l'òrgan competent per a resoldre, a proposta, si escau, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació, no podent ser aquest superior a l'establit per a la tramitació del procediment, sent aquest termini actualment de sis mesos en aplicació del que assenyala l'article 104.1 de la LGT.  
Considerant que, segons l'esmentat article 23 LPAC, apartat segon: «Contra l'acord que resolga sobre l'ampliació de terminis, que haurà de ser notificat als interessats, no es podrà interposar cap recurs».  
Que en aquest supòsit, la resolució està dirigida a una pluralitat indeterminada de persones, per la qual cosa, en aplicació de l'article 45.1.a LPAC, ha de procedir-se a la publicació en el Diari Oficial de la Generalitat Valenciana de la present resolució, i, en compliment de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, també en la pàgina web de l'EPSAR.  
Per tot el que s'ha exposat, en ús de les facultats que m'assisteixen segons els articles 18 i 19 de l'Estatut de l'EPSAR, aprovat per Decret 170/1992, de 16 d'octubre, resolc:  
  
Primer  
Ampliar de sis a dotze mesos el termini màxim per a resoldre i notificar els expedients de rectificació per fuites en la xarxa interna, relatius al cànon de sanejament.  
  
Segon  
Disposar la publicació de la present resolució en el Diari Oficial de la Generalitat Valenciana i en la pàgina web de l'EPSAR.  
  
Contra la present resolució no pot interposar-se cap recurs, de conformitat amb el que es disposa en l'article 23 de la Llei 39/2015, del procediment administratiu comú.  
  
València, 31 de maig de 2019.- El gerent: Enrique Lapuente Ojeda.